Timo Gloks

Timo Gloks (; dzimis  Lindelfelsā, Vācijā) ir vācu autosportists, pazīstams kā Formula 1 pilots un 2007. gada GP2 čempions.

 Karjera 
 Sākums 
Savu motoru sporta karjeru Gloks uzsāka 15 gadu vecumā, 1998. gadā. Viņš uzvarēja vairākās kartingu sacensībās, kā arī BMW ADAC Formula Junior kausā 2001. gadā. Savā pirmajā Vācijas F3 sezonā (2002. gadā) viņš pabeidza sezonu kā trešais kopvērtējumā un kļuva par gada debitantu. 2003. gadā vācietis piedalījās F3 Eirosērijā.

 Formula 1: Jordan (2004) 
Formula 1 čempionātā Timo Gloks pirmoreiz nokļuva, aizvietojot Džordžo Pantano, kurš vairs nespēja apmaksāt braukšanu Jordan komandā. Gloku atbalstīja loģistikas kompānija Deutsche Post, kuriem bija pietiekami daudz naudas, lai vācu pilots spētu debitēt šajās sacīkstēs. Jau pirmajā sacīkstē, Kanādas Grand Prix, viņš guva punktus — lai gan finišēja 11. vietā, tomēr Williams un Toyota braucēji tika diskvalificēti un Glokam ieskaitīja 7. vietu. Kopumā šai sezonā viņš piedalījās četrās sacīkstēs, sezonas pēdējos trīs posmos vairs negūstot punktus.

 Champ Car un GP2 (2005–2007) 
2005. gadā viņš brauca Champ Car, bet nākamajā sezonā atkal pietuvojās F1, kļūstot par GP2 pilotu. 2006. gada GP2 sezonā viņš kopvērtējumā ieņēma 4. vietu.

Viņš turpināja braukt GP2 arī 2007. gadā, paralēli kļūstot par vienu no BMW Sauber F1 komandas testpilotiem. Pēc Roberta Kubicas avārijas 2007. gada Kanādas Grand Prix un gūtā savainojuma viņam radās iespēja atgriezties F1, tomēr Gloka vietā komanda par Kubicas aizstājēju izvēlējās Sebastiānu Fetelu, kuram tā bija debija F1.

2007. gada GP2 sezona viņam izvērtās veiksmīga un ar 11 punktu pārsvaru pār tuvāko sekotāju Lukašu di Grasi Gloks kļuva par trešo čempionu GP2 vēsturē.

 Formula 1: Toyota (2008–2009) 
 vācu laikrakstā Bild bija informācija, ka Gloks ir noslēdzis līgumu ar Toyota par 7 miljoniem USD, tomēr BMW Sauber vadītājs Mario Teisens paziņoja, ka komandai joprojām ir līgums ar Gloku un viņš netiks atdots par velti.  Līgumu atzīšanas birojs paziņoja, ka Gloks drīkst pāriet uz Toyota komandu un  viņš to oficiāli izdarīja. Tādējādi vācietis pievienojās pārējiem diviem GP2 čempioniem, N. Rosbergam un L. Hamiltonam, kuri nākamajā sezonā pēc sava titula iekļuva Formula 1. Par Gloka komandas biedru kļuva Jarno Trulli.

Gloks pirmoreiz goda pjedestālu izcīnīja . gada , kad viņš finišēja otrais. Sezonas kopvērtējumā viņš ieņēma 10. vietu, kas ir viņa karjeras augstākais rezultāts.

Nākamajā, . gada sezonā viņš divas reizes kāpa uz goda pjedestāla,  viņš pirmo reizi karjerā uzstādīja sacīkstes ātrāko apli, bet  izcīnīja otro vietu, kas arī ir līdz šim pēdējais Gloka punktu finišs F1 karjerā. Nākamajā posmā, , viņš nepiedalījās piektdienas treniņos slimības dēļ, savukārt kvalifikācijā piedzīvoja avāriju, tās rezultātā izlaižot sacīksti kājas traumas dēļ. Nedēļu vēlāk atklājās, ka viņš ir guvis arī skriemeļu traumu un tika paziņots, ka sezonas atlikušajās divās sacīkstēs Gloks nepiedalīsies. Kopvērtējumā — atkal 10. vieta.

Pēc sezonas beigām Toyota atsauca dalību no F1, tādēļ Gloks parakstīja līgumu ar Virgin Racing uz diviem gadiem.

 Formula 1: Virgin, Marussia (2010–2012) 
. gadā viņa komandas biedrs bija di Grasi. Gloka augstākais finišs bija 14. vietā. . gada sezonā komandas nosaukums bija Marussia Virgin Racing, Gloka komandas biedrs bija Žeroms d'Ambrosio, sezonas augstākais finišs — 15. vietā.

. gada sezonā komandu pārdēvēja par Marussia F1 Team, par Gloka komandas biedru kļuva Šarls Piks. Sezonas gaitā Marussia iesaistījās sīvā cīņā ar Caterham par 10. vietu konstruktoru kausa kopvērtējumā, un komandai īpaši noderīga bija Timo Gloka izcīnītā 12. vieta sezonas 14. posmā, Singapūras Grand Prix, kas arī bija Gloka augstākais finišs šai sezonā, tomēr pēdējā posmā Caterham pilots Vitālijs Petrovs ieņēma 11. vietu, trasē apsteidzot Gloka komandas biedru Šarlu Piku, un Marussia zaudēja 10. vietu konstruktoru kausa kopvērtējumā, līdz ar to zaudējot arī būtisku finansējumu.

Lai gan Glokam bija noslēgts līgums līdz . gadam, . gada janvārī komanda paziņoja, ka Timo Gloks pamet komandu pēc abpusējas vienošanās, neparasti atklāti paziņojot, ka nevar atļauties Glokam maksāt algu, tā vietā nolīgstot "maksas braucējus" ar saviem sponsoriem.

 DTM (2013–) 
Pēc līguma izbeigšanas ar Marussia F1 Team viņam uzreiz tika piedāvāta vieta DTM sacīkšu sērijas BMW komandā.

 Formula 1 rezultāti 

 Sacīkstēs slīprakstā ir uzrādīts ātrākais apļa laiks.

 Gads Komanda Šasija Dzinējs 1 2 3 4 5 6 7 8 9 10 11 12 13 14 15 16 17 18 19 20 Vieta Punkti  Jordan Ford Jordan EJ14 Ford RS2 3.0 V10 AUSTP MALTP BHRTP SMRTP ESPTP MONTP EURTP CAN7 USATP FRATP GBRTP GERTP HUNTP BELTP ITATP CHN15 JPN15 BRA15 19. 2  Toyota Racing Toyota TF108 Toyota RVX-08 2.4 V8 AUSIzst MALIzst BHR9 ESP11 TUR13 MON12 CAN4 FRA11 GBR12 GERIzst HUN2 EUR7 BEL9 ITA11 SIN4 JPNIzst CHN7 BRA6 10. 25  Toyota Racing Toyota TF109 Toyota RVX-09 2.4 V8 AUS4 MAL3‡ CHN7 BHR7 ESP10 MON10 TUR8 GBR9 GER9 HUN6 EUR14 BEL10 ITA11 SIN2JPNNSBRAABU 10. 24  Virgin Racing Virgin VR-01 Cosworth CA2010 2.4 V8 BHRIzst AUSIzst MALIzst CHNNS ESP18 MONIzst TUR18 CANIzst EUR19 GBR18 GER18 HUN16 BEL18 ITA17 SINIzst JPN14 KORIzst BRA20 ABUIzst25.0  Marussia Virgin Racing Virgin MVR-02 Cosworth CA2011 2.4 V8 BHRA AUSNC MAL16 CHN21 TURNS ESP19 MONIzst CAN15 EUR21 GBR16 GER17 HUN17 BEL18 ITA15 SINIzst JPN20 KOR18 INDIzst ABU19 BRAIzst 25. 0  Marussia F1 Team Marussia MR01 Cosworth CA2012 V8 AUS14 MAL17 CHN19 BHR19 ESP18 MON14 CANIzst EURNS GBR18 GER22 HUN21 BEL15 ITA17 SIN12 JPN16 KOR18 IND20 ABU14 USA19 BRA16 20. 0

‡ - Iegūta puse no punktiem, jo netika veikti 75% sacīkstes.

 Atsauces 

 Ārējās saites 

 Oficiālā mājaslapa 
  , 
 Timo Glock , braucēja profils portālā ESPN F1

Kategorija:1982. gadā dzimušie
Kategorija:Champ Car piloti
Kategorija:Formula 1 piloti
Kategorija:Formula 3 piloti
Kategorija:GP2 piloti
Kategorija:Vācijas autosportisti
Kategorija:Hesenē dzimušie